عرب انبیا

عرب انبیا سے مراد وہ پیغمبر ہیں جو اصلاً و نسلاً عرب تھے اور جن کی زبان عربی تھی۔ ابوذر غفاری کی روایت ہے کہ پیغمبر محمد نے فرمایا: "ابو زر! چار انبیا عرب نژاد گزرے ہیں: ہود، صالح، شعیب اور تمہارا نبی"۔

فہرست 
 پیغمبر ہود: جو قوم عاد کی طرف مبعوث کیے گئے تھے۔ قرآن میں مذکور ہے:  ترجمہ: قوم عاد نے پیغمبروں کو جھٹلایا (123) جب ان سے ان کے بھائی ہود نے کہا کہ تم کیوں نہیں ڈرتے (124) البتہ میں تمہارے لیے امانت دار رسول ہوں (125) پس الله سے ڈرو اور میرا کہا مانو (126) اور میں تم سے ا سپر کوئی مزدوری نہیں مانگتا میری مزدوری تو بس رب العالمین کے ذمہ ہے (127)(سورہ الشعرا۔ ترجمہ احمد علی)
 پیغمبر صالح: جو قوم ثمود کے پاس بھیجے گئے تھے۔ قرآن میں ہے:  ترجمہ:قوم ثمود نے پیغمبروں کو جھٹلایا (141) جب ان سے ان کے بھائی صالح نے کہا کیا تم ڈرتے نہیں (142)(سورہ الشعرا۔ ترجمہ احمد علی)
 پیغمبر اسماعیل: جنہیں جرہم، عمالقہ، یمن اور ان کے مضافات میں بھیجا گیا تھا۔ قرآن میں ہے:  ترجمہ:) اور اسماعیل اور ادریس اور ذوالکفل کو یہ سب صبر کرنے والے تھے (85)(سورہ الانبیا۔ ترجمہ احمد علی)
 پیغمبر شعیب: قوم مدین کی طرف بھیجے گئے تھے۔ قرآن میں ہے:  ترجمہ:اورمدین کی طرف اس کے بھائی شعیب کو بھیجا فرمایااے میری قوم الله کی بندگی کرو اس کے سوا تمہار کوئی معبود نہیں تمہارے رب کی طرف سے تمہارے پاس دلیل پہنچ چکی ہے سو ناپ او رتول کو پورا کرو اور لوگوں کو ان کی چیزیں گھٹا کر نہ دو اور زمین میں اس کی اصلاح کے بعد فساد مت کرو یہ تمہارے لیے بہتر ہے اگر تم ایمان دار ہو (85)(سوہ اعراف۔ ترجمہ احمد علی)
 محمد: پیغمبر اسلام۔

حوالہ جات